text: Glæder sig til chef-job
  30 maj 2011 kl. 09.24
  Vejles nye cheftræner satser på de unge.
  Nicolai Wael ser frem til at begynde i jobbet som cheftræner.
  Og han vil satse på de unge spillere.
   
  - Jeg glæder mig rigtig meget til at bygge videre på det, som vi har sat i gang med generationsskiftet i truppen i det seneste halvandet år. Vi har gjort truppen lidt yngre og bragt spillere ind med spændende potentiale, og her i foråret har vi også fået en række dygtige unge spillere fra talentsektoren ind på holdet, og jeg glæder mig til at se dem i et miljø, hvor de udelukkende kan koncentrere sig om fodbolden, siger Nicolai Wael.
  